রিজভী আহমেদ বলেন, আজ ২৮ অক্টোবর; সেই ভয়াল রক্তঝরা দিন। ২০০৬ সালের এই দিনে রাজধানী ঢাকাসহ দেশের বিভিন্ন স্থানে আওয়ামী সহিংসতায় বেশ কয়েকজন নিহত হয়। শেখ হাসিনার নির্দেশে লগী-বৈঠা দিয়ে হামলা, গুলি আর ইট-পাটকেলের আঘাতে পল্টন এলাকাতেই ছয়জনকে হত্যা করে তারা। বর্তমানে সরকারে থেকেও রক্তপাত ঘটিয়ে দেশজুড়ে নিস্তব্ধতার আচ্ছাদন তৈরির চেষ্টা চলছে। ২০০৬ সালের ২৮ অক্টোবর থেকে আজ পর্যন্ত আওয়ামী সন্ত্রাসের ছোবলে বিএনপির হাজার হাজার নেতাকর্মীকে হত্যা ও গুমের শিকার হতে হয়েছে। এগুলো চরম মানবতাবিরোধী অপরাধ। এজন্য আওয়ামী লীগকে বিচারের সম্মুখীন হতেই হবে।